5 Le ŋkeke etɔ̃a gbe la,+ Esta do efe fiawu eye wòva tɔ ɖe fiasã la fe xɔxɔnu emetɔ si dze ŋgɔ fia fe afea, esime fia la bɔbɔ nɔ efe fiazikpui dzi le fiasãa me hedze ŋgɔ afe la fe mɔnu.2 Esi fia la kpɔ Fianyɔnu Esta wòtɔ ɖe xɔxɔnua la, eve enu hedo sikafiatikplɔ si le esi la ɖe Esta.+ Eye Esta te ɖe eŋu heka asi fiatikplɔ la tame.3 Fia la biae be: “Fianyɔnu Esta, nya kae dzɔ? Nu ka dim nèle? Ne nye fiaɖufea fe afã gɔ̃ hãe la, woatsɔe ana wò!”4 Esta ɖo eŋu be: “Ne enyo fia ŋu la, ekema fia la kple Haman+ neva kplɔ̃ si meɖo nɛ la ŋu egbea.”5 Eya ta fia la gblɔ na efe subɔlawo be: “Miyi ɖayɔ Haman vɛ kaba be míawɔ Esta fe biabia la dzi.” Emegbe fia la kple Haman va kplɔ̃ si Esta ɖo la ŋu.6 Esime wole wain nom la, fia la bia Esta be: “Nu kae nèbe yeabia? Woatsɔe ana wò! Eye nu ka dim nèle? Ne nye fiaɖufea fe afã gɔ̃ hãe la, woatsɔe ana wò!”+7 Esta ɖo eŋu be: “Nye biabia kple nye didie nye be,8 Ne fia la ve nunye, eye wònyo fia ŋu vavã be yeawɔ nye biabiaa dzi, eye yeawɔ nye didi dzi nam la, ekema fia la kple Haman neva kplɔ̃ si magaɖo na wo etsɔ la ŋu; eye etsɔ la, mawɔ fia fe nya la dzi.”9 Gbe ma gbe Haman dzo kple dzidzɔ, eye efe dzi dze eme. Ke esi Haman kpɔ Mordekai le fia la fe agbo nu, eye wòkpɔ be metso hefo kpakpakpa le ye ŋkume o la, Haman do dziku vevie ɖe Mordekai ŋu.+10 Gake Haman ɖu eɖokui dzi, eye wòyi afe me. Emegbe edɔ woɖayɔ exɔlɔ̃wo kple srɔ̃a Zeres+ vɛ.11 Haman fo adegbe le efe kesinɔnu geɖeawo, via gbogboawo,+ ale si fia la do gãe, kple ale si wodoe ɖe dzi wòfo amegãwo kple fiaŋumewo katã ta la ŋu.+12 Haman gblɔ kpee be: “Nu si gawue nye be, Fianyɔnu Esta mekpe ame bubu aɖeke kpe ɖe fia la ŋu va kplɔ̃ si wòɖo ŋu o, negbe nye ko.+ Etsɔ hã egakpem kpe ɖe fia la ŋu.+13 Ke nu siawo katã dometɔ aɖeke meɖi fo nam o, zi ale si megale Yudatɔ Mordekai kpɔm wòbɔbɔ nɔ fia fe agbo la nu.”14 Ale srɔ̃a Zeres kple exɔlɔ̃awo katã gblɔ nɛ be: “Na woatu ati wòakɔ abɔklugui blaatɔ̃.* Eye ne ŋu ke la, gblɔ na fia la be woahe Mordekai ɖe eŋu.+ Emegbe nàtsɔ dzidzɔ ayi kplɔ̃ la ŋu kple fia la.” Nya la nyo Haman ŋu, eye wòna wotu ati la.
ewe_Latn